Technical Picks – บล.ฟินันเซีย ไซรัส
บล.ฟินันเซีย ไซรัส ระบุเทคนิคเช้านี้
31 มี.ค. 2558

Technical Picks:
PS (Bt 28 เป้าเทคนิค 30-30.50 cut loss ถ้าหลุด 26)
SEAFCO (Bt 9.90 เป้าเทคนิค 10.30-11 cut loss ถ้าหลุด 9.70)
ROBINS (Bt 45.50 แนะนำยืมหุ้น short เพื่อรอซื้อคืนที่แนวรับ)
 
PS ซื้อเก็งกำไร
ราคาปิด 28.00 แนวรับ 27-26 แนวต้าน 30-30.50
ราคาหุ้นปรับตัวลงมาค่อนข้างลึกและเร็วในช่วงเดือนที่ผ่านมา แต่ล่าสุดรูปแบบกราฟแท่งเทียนเริ่มส่งสัญญาณกลับตัวโดยเมื่อวันศุกร์ฟอร์มตัวเป็นรูป Doji และดีดตัวขึ้นเป็นแท่งเขียวเมื่อวานนี้ ส่วน Indicator ถือว่าเริ่มกลับมาส่งสัญญาณในเชิงบวก น่าจะมีลุ้นรีบาวด์กลับขึ้นไปทดสอบแนวต้านต่างๆและเป็นจังหวะเก็งกำไร
 
SEAFCO ซื้อเก็งกำไร
ราคาปิด 9.90 แนวรับ 9.85-9.70 แนวต้าน 10.20-10.30 , 10.50-11
หลังจากราคาไหลลงมาค่อนข้างต่ำแล้ว เริ่มมีแรงซื้อกลับเข้ามาพยุงราคาให้ทรงตัวได้ดี พร้อมทั้งมีสัญญาณลุ้นรีบาวด์จากการฟอร์มตัวของ Indicators ต่างๆ ดังนั้นถ้าไม่ย้อนต่ำกว่าแนวรับข้างต้นลงไปอีก คาดมีลุ้นดีดขึ้นหาแนวต้านให้ทำกำไรได้
 
For SBL
ROBINS ยืมหุ้น short
ราคาปิด 45.50 แนวรับ 45-44.50 , 44-43 แนวต้าน 46-47.50
ราคาหลุดลงมาเคลื่อนไหวต่ำกว่าเส้นต้นทุนเฉลี่ยระดับต่างๆ หมดแล้ว ถึงแม้ว่าจะอยู่ในลักษณะแกว่งทรงตัวได้บ้าง แต่การฟอร์มตัวของ Indicators ยังดูอ่อนแอ ทำให้มีลุ้นซื้อกลับทำกำไรเมื่อไหลลงหาแนวรับได้ จึงแนะนำยืมหุ้น short นอกจากดีดผ่านแนวต้านขึ้นได้ก่อน ถึงจะต้องซื้อคืนตัดขาดทุน